armvectores/hy_wikipedia_2023 huggingface dataset:
Քարիմա Էդեբայբ

Քարիմա  Էդեբայբ (փետրվարի 14, 1985(1985-02-14), Bethnal Green, London Borough of Tower Hamlets, Մեծ Լոնդոն, Անգլիա, Միացյալ Թագավորություն), մարոկկացի-անգլիացի դերասանուհի և ֆոտոմոդել։


== Կենսագրություն ==
Քարիման ծնվել է  Լոնդոնում, Անգլիա, բայց մեծացել է Տանժերում, նախքան վերադառնալը Մեծ Բրիտանիա։ Էդեբայբը  իռլանդական, հունական և Մարոկկոյի ծագում ունի ։
2006 թվականին, փետրվարի 14-ին նա դարձել է  Լարա Քրոֆթ կերպարի յոթերորդ մոդելը  Tomb Raider շարքի տեսախաղերում։
2008 թվականից այլևս չի մարմնավորում Լարա Քրոֆթի դերը։
Ադեդիբեն ներկայացված էր  2006 թվականի մարտին թողարկված Zoo ամսագրի «Թեժ ցուցակում »։
Նա ավելի վաղ, 2004 թվականին  փոքր դեր  է ստացել  «Օտարը գիշատչի դեմ» ֆիլմում։


== Ծանոթագրություններ ==
Հորիշնիե Պլավնի

Անվան այլ կիրառումների համար տե՛ս՝ ԿոմսոմոլսկՀորիշնիե Պլավնի (ուկրաիներեն՝ Горішні Плавні, մինչև 2016 թվականը` Կոմսոմոլսկ ուկրաիներեն՝ Комсомольськ), քաղաք Ուկրաինայի Պոլտավայի մարզի Կոմսոմոլսկի քաղաքային խորհուրդում։ Բնակավայրը նախկինում նաև անվանվել է Կոմսոմոլսկ-Նա-Դնեպրե։ Հիմնադրվել է 1960 թվականին։
2001 թվականի տվյալներով Հորիշնիե Պլավնի քաղաքում բնակվում էր 51 832 մարդ։ Բնակավայրը զբաղեցնում է 110968 կմ² տարածք։ Բնակչության խտությունը կազմում էր 467,09 մարդ/կմ²։
2016 թվականի մայիսի 19-ին Ուկրաինայի Գերագույն ռադայի որոշմամբ քաղաքը վերանվանվել է Հորիշնիե Պլավնի։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-04-09 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հնդկական գայլ

Հնդկական գայլ (լատ.՝ Canis lupus pallipes)՝ գորշ գայլի տարատեսակ է, որը ապրում է Ասիայի հարավային և հարավարևմտյան հատվածում։
Այս գայլի առաջացումը տարաձայնություններ է առաջացրել, քանի որ որոշ գիտնականներ հավատում են, որ այս գայլը գորշ գայլի տարատեսակ է և առաջացել է հենց այս տեսակից և տարիների ընթացքում հաստատվել Ասիայի հարավային տարածքում, իսկ որոշ գիտնականներ կարծում են, որ այս գայլը առանձին տեսակ է և իր փոքր չափսերի և մարդամոտության շնորհիվ կարող է լինել ընտանի շան նախնին։ Գիտնականների այս խումբը հնդկական գայլին տվել է նոր անվանում՝ Canis lupus indica, իսկ վերջին հետազոտությունները ցույց են տվել, որ այս վերջին վարկածը ավելի է իրականությանը մոտ։


== Նկարագիր ==


=== Չափսերը ===

Հնդկական գայլը ավելի փոքր է եվրասիական գայլից։ Նա ունի 91 սմ մարմնի երկարություն և 61 սմ մարմնի բարձրություն հաշված գետնից, իսկ պոչը 41-46 սմ է։


=== Մորթին ===

Հնդկական գայլի մորթին ավելի կարճ է մյուս տեսակների մորթուց։ Դա կապված է այս գայլի ապրելու աշխարհագրական դիրքից։ Այս գայլը ներքին մազածածկ կամ չունի, կամ ունի, բայց շատ բարակ շերտով։ Մորթին լինում է կարմրավուն-մոխրագույն կամ կարմրավուն-սպիտակավուն։ Մեջքի հատվածում մորթին բավական մուգ է և դա ավելի շատ ընդգծված է, քան մյուս տեսակների մոտ։ Ոտքերին հարող հատվածի մազածածկը ավելի բաց է։
Ինչպես արաբական գայլերի մորթին, հնդկական գայլերի մորթին նույնպես ավելի կարճ է ամռան ամիսներին, սակայն մեջքի հատվածում մազերը մնում են երկար։ Դա նրանց պաշտպանում է ուլտրամանուշակագույն ճառագայթներից։ Ձմռանը մորթին երկարում է, սակայն չի հասնում հյուսիսում ապրող իրենց ցեղակիցների մորթու երկարությանը։


== Ապրելավայրը ==
Հնդկական գայլերը ապրում են Հիմալայան Լեռների հարավային հատվածում՝ Հնդկաստանում, Պակիստանում ինչպես նաև այս երկրներում՝ Աֆղանստան, Իրաք, Իրան, Արաբական Էմիրաթներ, Սաուդյան Արաբիա, Օման, Եմեն, Սիրիա, Թուրքիա, Իսրայել և Եգիպտոս։


== Ապրելակերպը ==
Հնդկական գայլերը չեն ապրում մեծ ոհմակենրով, ինչպես այլ հյուսիսային գայլեր։ Նրանք ավելի մարդամոտ են և սովոր են ապրել մարդկանց շրջապատում։ Ապրում են մոտ 6-8 անդամ ունեցող ոհմակներով։ Բազմանում են հոկտեմբեր-դեկտեմբեր ընկած ժամանակաշրջանում։ Ձագերը ծնվում են անպաշտպան՝ խուլ, կույր։ Կրծքավանդակը սպիտակ է և այդ սպիտակությունը ժամանակի ընթացքում վերանում է։
Պյառնու (այլ կիրառումներ)

Պյառնու, կարող է վերաբերել՝

Պյառնու - քաղաք Էստոնիայի Պյարնումաա նահանգի Պյառնու շրջանում
Պյառնու - օդակայան Էստոնիայում՝ Պյառնու քաղաքից 4 կմ հեռու
Զիյադլի

Զիյադլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 948 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Էբբե Սանդ

Էբբե Սանդ (դանիերեն՝ Ebbe Sand, հուլիսի 19, 1972(1972-07-19), Հադսուն, Mariagerfjord Municipality, Հյուսիսային Դանիա տարածաշրջան, Դանիա), դանիացի ֆուտբոլիստ, հարձակվող։ Հանդես է եկել «Հադսունդ», «Բրոնդբյու», «Շալկե-04» ֆուտբոլային ակումբներում։ Դանիայի չեմպիոն՝ 1996, 1997, 1998, գավաթակիր՝ 1994, 1998, Գերմանիայի գավաթակիր՝ 2001, 2002, Գերմանիայի լիգայի գավաթակիր՝ 2005։ Եվրագավաթներում անցկացրել է 48 խաղ, խփել 13 գնդակ։ Դանիայի լավագույն ռմբարկու՝ 1998 (28 գոլ), Գերմանիայի լավագույն ռմբարկու՝ 2001 (22 գոլ, Բարբարեսի («Համբուրգ») հետ համատեղ)։ Դանիայի լավագույն ֆուտբոլիստ՝ 1998, 2001։ 1998-ի և 2002-ի Աշխարհի, 2000-ի և 2004-ի Եվրոպայի առաջնությունների մասնակից է։


== Ծանոթագրություններ ==
Դիլիջանի պետական թատրոն

Դիլիջանի պետական թատրոն, սկզբնավորվել է 1881 թվականին, Սրապիոն Հեքիմյանի «Սամվել» պիեսի բեմադրությամբ։ 20-րդ դարի սկզբից տեղի խմբերի հետ հանդես են եկել Վարդան Միրզոյանը, Անդրանիկը, Ազնիվ Հրաչյան և ուրիշներ։
1910-ական թվականներին գործել է Թատերասերների ընկերությունը։
Հայաստանում խորհրդային իշխանության հաստատման առաջին օրերից թատերասերների խումբը Հասմիկի ղեկավարությամբ բեմադրել է Գաբրիել Սունդուկյանի «Պեպո» և այլ ներկայացումներ։ 1926-1927 թվականներին տեղի թատերական կյանքի զարգացմանը նպաստել է Ա․ Գուլակյանը, Վաղարշակ Նորենցը՝ «Կապույտ բլուզ» թատերախմբի ուժերով տալով մի շարք ագիտացիոն բնույթի բեմադրություններ։
1932 թվականին Յանովսկու «Ցասում» ներկայացումով բացվել է Դիլիջանի 26 կոմիսարների անվան պետական թատրոնը, խաղացանկում՝ Դերենիկ Դեմիրճյանի «Քաջ Նազար», Հակոբ Պարոնյանի «Պաղտասար աղբար» և այլն։ 1934-1948 թվականներին գործել է կոլխոզ-սովխոզային թատրոնի իրավունքներով։


== Բեմադրություններ ==
Բեմադրություններից են՝ Վաղարշ Վաղարշյանի «Օղակում», Լյուդվիգ Միքայելյանի «Գոշ», Նաիրի Զարյանի «Աղբյուրի մոտ», Շիրվանզադեի «Պատվի համար», Ա․ Օստրովսկու «Անմեղ մեղավորներ»։ Դիլիջանի թատրոնի գործունեությանը նպաստել են ռեժիսորներ Աշ-Մաթը, Բ․ Շաքարյանը, Ց․ Սողոմոնյանը, Հովհաննես Կարապետյանը, Արշակ Կայծունին, նկարիչներ Ռ․ Նալբանդյանը, Հովհաննես Շարամբեյանը, դերասան-դերասանուհիներ Մ․ Գալոյանը, Ս․ Ղազարյանը, Գ․ Դավթյանը, Ժան Էլոյանը, Նվարդ Աբալյանը, Գրիգոր Յաղջյանը, Լ․ Ալվարյանը և ուրիշներ։
1949 թվականին Դիլիջանի պետական թատրոնը գործել է որպես մշակույթի տան թատերախումբ, 1959 թվականից՝ Հասմիկի անվան ժողովրդական թատրոն։


== Ծանոթագրություններ ==
Սան Մաուրո Ֆորտե

Սան Մաուրո Ֆորտե (իտալերեն՝ San Mauro Forte), կոմունա Իտալիայում՝ Բազիլիկատա մարզի Մատերա գավառում։ Սահմանակից է Աչետուրա, Կրակո, Ֆեռանդինա, Գարագուզո, Օլիվետո Լուկանո, Սալանդրա, Ստիլիանո համայնքներին։
Բնակչության թվաքանակը 2014 թվականի տվյալներով եղել է 1581|особа|особи|осіб}} (2014): Բնակչության խտությունը կազմում է 26,5 մարդ/կմ²։ Զբաղեցնում է 86,89 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։
Բնակավայրի հովանավորն է համարվում Սան Մաուրոն։ Բնակավայրի տոնը նշվում է մայիսի 23-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Նիրջա Բհանոթ

Նիրջա Բհանոթ (հինդի՝ नीरजा भनोट, սեպտեմբերի 7, 1963(1963-09-07), Chandigarh, East Punjab - սեպտեմբերի 5, 1986(1986-09-05), Կարաչի, Պակիստան), ամերիկյան Pan American World Airways ավիաընկերության (բաժանմունքը Մումբայում, Հնդկաստան) բորտ-ուղեկցորդուհի, որը 1986 թվականի սեպտեմբերի 5-ին Pan Am ընկերության № 73 չվերթի ժամանակ օդանավը գրաված ահաբեկիչներից փրկելով ուղևորներին զոհվել է։ Հնդկաստանի ամենաբարձր՝ խաղաղ ժամանակ ցուցաբերած արիության համար տրվող, Աշոկա Չակրա շքանշանշանակիր (հետմահու)։


== Ծանոթագրություններ ==


== Արտաքին հղումներ ==
Բոլիվուդի աշխարհը
The Tribune Մարդասպանների դատի մասին (անգլ.)
Լոուրենս շրջան (Ինդիանա)

Անվան այլ կիրառումների համար տե՛ս՝ Լոուրենս շրջան (այլ կիրառումներ)Լոուրենս շրջան (անգլ.՝ Lawrence County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.163 կմ² է, բնակչությունը՝ 45.922 մարդ (2010 թ. տվյալներով)։ Շրջկենտրոնն է Բեդֆորդ բնակավայրը։ Կազմավորվել է 1818 թ.։
Ռեգիոնալ երկրաբանություն

Ռեգիոնալ երկրաբանություն, (լատ․՝ regionalis — տեղական, մարզային, շրջանային), երկրաբանության բաժինն ուսումնասիրում է երկրակեղևի առանձին շրջանների երկրաբանական կառուցվածքը, զարգացման պատմությունը, նյութական կազմության, ֆիզիկական դաշտերի և օգտակար հանածոների բաշխման օրինաչափությունները։ Ռեգիոնալ երկրաբանությունն հենվում է երկրագիտության ընդհանուր նվաճումների ու աքսիոմատիկայի վրա և անհրաժեշտ ընդհանրացումներն ու կիրառական առաջարկությունները ներկայացնում է գործնական մասշտաբի քարտեզների ու ռեգիոնալ նկարագրությունների ձևով։ Վերջիններս արտացոլում են հետազոտվող շրջանի երկրաբանական օբյեկտները ըստ նրանց նյութական կազմի, հասակի, տեկտոնական կառուցվածքի, հանքաթերության ու դինամիկական ակտիվության։
TST

TST, նախկինում՝ Top Secret (կորեերեն՝ 일급비밀, հայերեն՝ Հույժ գաղտնի), հարավկորեական բոյ բենդ՝ կազմավորված JSL Company-ի (KJ Music) կողմից 2017 թվականին։ Խումբը դեբյուտ է կատարել 2017 թվականի հունվարի 4-ին՝ «Time's Up» մինի ալբոմով։


== Անդամներ ==
Էյն (아인)
Քեյ (케이)
Վույուն (우영)
Ջունհուն (정훈)
Յոնհյուն (용현)Նախկին անդամներ

Քյոնհա (경하)
Յոհան (요한)


== Սկավառակագրություն ==


=== Մինի ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
http://cafe.daum.net/FS7official TST. պաշտոնական կայք
Թրայֆլ

Թրայֆլ անգլիական ուտեստ, որը պատրաստված է բիսկվիթային խմորով։


== Բաղադրատոմս ==
բիսկվիտ
ազնվամորու մուրաբա
թարմ հատապտուղներ
սերուցք
նուշ
ձվի դեղնուց
շաքարավազ
շոկոլադ


== Կրեմ ==
Ձուն և շաքարավազը հարիչով հարել, ավելացնելով տաք սերուցք զանգվածը դնել կրակին, խառնել այնքան մինչև խտանա։ Կրեմը թողել, որպեսզի սառչի։


== Պատրաստման եղանակ ==
Բիսկվիտը թրջել ազնվամորու մուրաբայով։ Բաժանել մասերի, տեղափոխեի տարայի մեջ, քսել կրեմ և շարել հատապտուղները։ Շերտերը կրկնել մի քանի անգամ և վրան լցնել հարած սերուցք։ Աղանդերի մակերեսին ավելացնել շոկոլադ և նուշ և դնել սառնարան։


== Ծանոթագրություններ ==


== Արտաքին հղումներ ==
Թրայֆլի մասին 
Թրայֆլի բաղադրատոմսը
Լինդմեցա

Լինդմեցա (էստ․՝ Lindmetsa), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեռուստատեսությունը Վրաստանում

Վրաստանում հեռուստատեսությունը հայտնվել է 1956 թվականին։ Ներկայումս հեռուստատեսությունը հանդիսանում է երկրի ամենապահանջված ԶԼՄ-ի տեսակը։


== Հեռուստաալիքներ ==


=== Հանրային ===


=== Մասնավոր ===


== Հեռարձակումը դադարեցրած հեռուստաալիքներ ==


== Ծանոթագրություններ ==
(7447) Մարկուսաուրելիուս

(7447) Մարկուսաուրելիուս (անգլ.՝ Marcusaurelius), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,390168 ա. մ., առավելագույնը մոտենում է 2,1488 ա. մ. հեռավորության վրա և հեռանում 2,6315 ա. մ.։ Արեգակի շուրջ մեկ ամբողջական պտույտ է կատարում 1349,71 երկրային օրվա ընթացքում, իր ուղեծրով շարժվելով միջինում 0,266724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7447) Մարկուսաուրելիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստվածատուր Ըսկարյան

Աստվածատուր (Վարդան) Լասլոսի Ըսկարյան (օգոստոսի 3, 1843(1843-08-03), Գեռլա, Կլուժ, Ռումինիա - հունիսի 23, 1886(1886-06-23), Տրիեստ, Ավստրո-Հունգարիա), հայազգի բանասեր, պատմաբան, եկեղեցական գործիչ։


== Կենսագրություն ==
Աստվածատուր Ըսկարյանը ծնվել է 1843 թվականի օգոստոսի 3-ին՝ Ռումինիայի Գեռլա քաղաքում։ Նախնական կրթությունն ստացել է Գեռլայի հայկական դպրոցում։ 1854 թվականից սովորել է Վիեննայի Մխիթարյան միաբանության վանական դպրոցում։ 
Աստվածատուր Ըսկարյանը 1862 թվականին ձեռնադրվել հոգևորական և նույն տեղում զբաղվել մանկավարժությամբ։ Հետագայում  նշանակվել է նորընծաների վերակացու և միաբանության քարտուղար։
1884 թվականին Աստվածատուր Ըսկարյանն ստացել է Սելիմբրիայի արքեպիսկոպոսի տիտղոսը, մինչև կյանքի վերջ ընտրվել Վիեննայի Մխիթարյան միաբանության աբբահայր։
Աստվածատուր Ըսկարյանի օրոք վերաբացվել է Կոստանդնուպոլսի Մխիթարյան վարժարանը, հաստատվել միաբանության սահմանադրությունը։ 1872 թվականին գրել է «Եկեղեցական պատմություն հանդերձ ազգային եկեղեցական պատմությամբ...»։
Մահացել է 1886 թվականի հունիսի 15-ին՝ Իտալիայի Տրիեստ քաղաքում։


== Մատենագրություն ==
Եկեղեցական պատմութիւն հանդերձ ազգային եկեղեցական պատմութեամբ։ Բարձրագոյն դպրոցաց եւ վարժարանաց համար by Ըստկարեան, Վարդան Լասլոյի
Առաջնորդ նամակագրութեան։ Գաղղիերէն եւ հայերէն by Ըստկարեան, Վարդան Լասլոյի
Առաջնորդ նամակագրութեան։ Գաղղիերէն եւ հայերէն by Ըստկարեան, Վարդան Լասլոյի


== Ծանոթագրություններ ==


== Արտաքին աղբյուրներ ==
Ալյոս (գետ)

Ալյոս (ռուս.՝ Алёс), գետ Ռուսաստանում, գտնվում է Ալթայի Հանրապետությունում։ Գետի բերանը գտնվում է 15 կմ երկայնքով աջ ափին գետի Մալայա Սումուլտայում։ Երկարությունը գետի 18 կմ է։


== Ջրային ռեստրի տվյալները ==
Ըստ պետական ջրային կադաստրի Ռուսաստանը վերաբերվում է Վերխնոբսկի ավազանին, ջրի կառավարման բաժինը գտնվում էր Կատունի, գետի ավազանը Բիայում և Կատունում։ Գետի ավազանը (վերին) գտնվում էր Իրտիշում։.
Ըստ աշխարհագրական տեղեկատվական համակարգի ջրի բաժնի տարածքում Ռուսաստանում պատրաստվել է դաշնային գործակալության ջրային ռեսուրսներ։

Ջրային պաշարների ծածկագիրը պետությունների ջրային ռեսստորում - 13010100312115100006534
Կոդը մինչև հիդրոլոգիական ուսումնասիրություն - 115100653
Կոդը ավազանի - 13.01.01.003
ծավալի համարը - 15
խնդիրն - 1


== Արտաքին հղումներ ==
Ռուսաստանի Դաշնության գետի ջրային ռեստրի էկոլոգիան Archived 2015-05-26 at the Wayback Machine.


== Ծանոթագրություններ ==
Կապիտալիզմ

Կապիտալիզմ, տնտեսաքաղաքական համակարգ, որում արտադրության միջոցները հանդիսանում են մասնավոր սեփականություն, իսկ արտադրության և սպառման գները հիմնված են ազատ շուկայական համակարգի վրա․ ձեռնարկություններն արտադրում են շուկայի համար ապրանքներ, իսկ շուկան կարգավորվում է պահանջարկի և առաջարկի հարաբերակցությամբ։ Տնտեսագետները հաճախ կապիտալիզմը ներկայացնում են ազատ շուկայական համակարգ, որը կառավարվում է մրցակցությամբ։ Կապիտալիզմի երկար պատմություն ունեցեող արևմտյան պետություններում գործող տնտեսական համակարգերը համարվում են ազատ մրցակցության և պետական վերահսկողության խառնուրդ։ Կապիտալիզմի հիմնական հատկանիշներն են համարվում կապիտալի կուտակումը, մրցակցային շուկաների և գնային համակարգի առկայությունը, մասնավոր սեփականության և սեփականության իրավունքի ճանաչումը։


== Ծանոթագրություններ ==
Իտապեմիրին

Իտապեմիրին (պորտ.՝ Itapemirim), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Իտապեմիրինի գավառի կազմի մեջ։ Բնակչությունը կազմում է 34 656 մարդ՝ 2020 թվականի տվյալներով։ Գրավում է 561,87 կմ2 տարածք։ Բնակչության խտությունը՝ 60 մարդ/կմ²։
Համայնքի տարածքում է ընկած Frade e a Freira Natural Monument անվանումը կրող պահպանվող տարածքի մի մասը։


== Պատմություն ==
Քաղաքը հիմնադրվել է 1815 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 234.994.251,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7.672,78 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,687 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
.st

.st, Սան Տոմե և Պրինսիպիի վերին մակարդակի ազգային դոմենն է։


== Արտաքին հղումներ ==
IANA .st whois տեղեկություն
Էյս Վենտուրա

Թոմ Էյս Վենտուրա (անգլ.՝ Tom Ace Ventura) - հորինված կատակերգության կերպար, տարօրինակ մասնավոր խուզարկու, ով մասնագիտացված է գողացված կամ մոլորված կենդանիների որոնմամբ։


== Կրոն ==
Կրոնը քրիստոնեությունն է, սակայն դա մինչև 1994 թվականը։ 1994 թվականին նա փորձում է փրկել մի կենդանու, սակայն նրա մոտ դա չի ստացվում, և կենդանին մահանում է՝ ընկնելով անդունդը։ Սրանից հետո Էյսը շոկի մեջ է ընկնում և սկսում է հետևել նոր կրոնի՝ բուդդայականությանը, սրանով նա փորձում էր մաքրել և հարմոնիայով լցնել իր հոգին։ Սակայն դառնալով բուդիստ քահանա, նա միևնույն է չի դադարում հիմարություններ անել՝ շտապելով այստեղ և այնտեղ։ Նա անգամ մեղք է գործել՝ կապվելով աֆրիկյան արքայադուստր Վաչատիի հետ։


== Էյսի ընտանիքը ==
Ըստ մտահաղացման նա ամուսնացած է մամուլի քարտուղարուհի Մելիսա Ռոբինսոնի հետ, որի դերը առաջին ֆիլմում մարմնավորել է Քորթին Կոքսը։ Սրանից հետո նրա ընտանեկան կարգավիճակը մնաց անհայտ, հայնտի է միայն այն, որ նա ունի որդի, ում անունն է Թոմ Էյս Վենտուրա կրտսեր, և մի երեխա էլ աֆրիկյան արքայադստրից՝ երկրորդ ֆիլմում։


== Վենտուրայի կերպարը ==
Էյսի կերպարը ստեղծվել է ամերիկացի սցենարիստ և պրոդյուսեր Ջեք Բերնստայնի կողմից, իսկ դերը մարմնավորել է Ջիմ Քերրին «Էյս Վենտուրա. Տնային կենդանիների որոնում» ֆիլմում 1993 թվականին։ 1995 թվականին նկարահանվեց «Էյս Վենտուրա 2. Երբ բնությունն է կանչում» ֆիլմը։ Ֆիլմերի հաջողությունների մասին խոսում է 1995-1997 թվականներին թողարկված մուլտսերիալները և հետագայում համակարգչային խաղերը։ 2009 թվականին դուրս եկավ Էյս Վենտուրայի որդու մասին ֆիլմը, որտեղ Ջիմ Քերրին չի նկարահանվել։


== Էյս Վենտուրայի թողարկումները ==
1993 թվական - «Էյս Վենտուրա։ Ընտանի կենդանիների խուզարկուն»
1995 թվական - «Էյս Վենտուրա 2. Երբ բնությունն է կանչում»
1995-2000 թվականներ - «Էյս Վենտուրա. մուլտսերիալ»
1996 թվական - Ace Ventura adventures (համակարգչային խաղ)
2009 թվական - «Էյս Վենտուրա կրտսեր»


== Աղբյուրներ ==
Ace Ventura: Pet Detective
Ace Ventura: When Nature Calls
Ace Ventura Jr: Pet Detective(չաշխատող հղում)
Ալթունթախտ (լեռնագագաթ)

Ալթունթախտ, լեռնագագաթ Հայաստանում, Գեղամա լեռնահամակարգում։ Ջրառատ է, հարուստ Ալպյան մարգագետիններով։


== Ծանոթագրություններ ==
Սանիտարուհու հուշարձան

Սանիտարուհու հուշարձան (լեհ.՝ Pomnik Sanitariuszki w Kołobrzegu), բրոնզե հուշարձան՝ տեղադրված Լեհաստանի Կոլոբժեգ քաղաքի Ս․ Ժերոմսկովո այգու մոտ։


== Տվյալներ ==
Հուշարձանի հեղինակը վրոցլավցի քանդակագործ Ադոլֆ Կոգելն է։ Հանդիսավոր բացումը տեղի է ունեցել 1980 թվականի հուլիսի 13-ին՝ Կոլոբժեգ հանգստյան գոտում՝ գեներալ Սիկորսկովի փողոցում։
Հուշարձանը տեղադրվել է՝ ի պատիվ լեհական բանակի շարքերում երկրորդ համաշխարհային պատերազմում մասնակցած սանիտարուհիների, որոնք Կարմիր Բանակի հետ միասին 1945 թվականի գարնանը պայքարել են Պոմերանիա շրջանի համար։


== Նկարագրություն ==
Ոչ բարձր պատվանդանի վրա տեղադրված է բրոնզե երկու մարմին, որոնցից մեկը լեհական զինվորական համազգեստով աղջիկ է՝ կարմիր խաչով սանիտարական պայուսակն ուսին գցած, օգնություն է ցույց տալիս վիրավոր զինվորին։ Գլխավոր կերպարի համար մանրօրինակ է հանդիսացել լեհական բանակի շարքային սանիտարուհի Էվելինա Նովակը  անգլ.՝ Ewelina Nowak, որը զոհվել է 1945 թվականի մարտին՝ Կոլոբժեգի համար մղվող մարտերում, երբ փորձել է վիրավոր զինվորին հանել մարտի դաշտից։
Հուշարձանը նախագծվել է այնպես, որ արևի ճառագայթները երբեք չեն լուսավորում սանիտարուհու երեսը՝  շեշտելով զինվորական դժվարությունների  միջով անցած պատերազմի հերոսների խոժոռ հայացքը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Pomnik Sanitariuszki (Kołobrzeg)
Քվազիարբանյակ

Քվազիարբանյակ կամ Կեղծ արբանյակ, մարմին է առանձնահատուկ ուղեծրով (1:1 ուղեծրային ռեզոնանս) մոլորակի հանդեպ, երբ մարմինը մնում է մոլորակին մոտ շատ ուղեծրի պարբերությունների ընթացքում։
Քվազիարբանյակի պտույտը իր ուղեծրով Արեգակի շուրջ պտտվում է ճիշտ այնքան ժամանակում որքան և մոլորակը, բայց այն ունի այլ էքսցենտրիսիտետ (սովորաբար ավելի մեծ), ինչպես պատկերված է նկարում։ Երբ որ դիտվում է մոլորակից քվազիարբանյակը դանդաղ շարժվում է ձգված ուղեծրով, հակադարձ պտույտի ուղղությամբ։
Ի տարբերություն իրական արբանյակների, քվազիարբանյակի ուղեծիրը ընկած է մոլորակի Հիլի գնդից դուրս, և անկայուն է։ Ժամանակի ընթացքում այն ձգտում է փոխվելու այլ ռեզոնանսայի ուղեծրի, երբ նրանք այլևս չեն մնա մոլորակի անմիջական մոտակայքում, ապա հետո հնարավոր է կվերադառնան քվազիարբանյակի ուղեծրին։
Մոլորակի հետ 1:1 ռեզոնանսային ուղեծրերի այլ տեսակներ են պայտաձև ուղեծիրը և շերեփուկ-ուղեծիրը (Լագրանժի կետերի շուրջ), սակայն այս ուղեծրերում գտնվող մարմինները չեն մնում մոլորակի լայնության հարևանությամբ բավարար քանակով պտույտների ընթացքում աստղի շուրջ։ Պայտաձև ուղեծիր ունեցող մարմինները ժամանակ առ ժամանակ անցնում են համեմատաբար կարճ տևողությամբ քվազիարբանյակի ուղեծրերի։ Այսպիսի մարմնի օրինակ է 2002 AA29:


== Օրինակներ ==

Երկիր2011 թվականի տվյալներով, Երկիրը ունի հինգ հայտնաբերված քվազիարբանյակ՝ (3753) Կրուիտնի, 2002 AA29, 2003 YN107, 2004 GU9 and 2010 SO16. Այս մարմինները մնում են քվազիարբանյակի ուղեծրերում տասից հարյուրավոր պարբերությունների ընթացքում։

ՎեներաՎեներան ունի միայն մեկ քվազիարբանյակ՝ 2002 VE68: Այս աստերոիդը նաև պատկանում է Փայլածուի ուղեծիրը հատող աստերոիդների և Երկրի ուղեծիրը հատող աստերոիդների խմբերին։ Այն մում է Վեներայի "ուղեկցորդը" վերջին մոտ 7000 տարիների ընթացքում, և ամենայն հավանականությամբ դուրս կգա իր այժմյան ուղեծրից մոտ 500 տարի անց։

Այլ մոլորակներՀիմնվելով հաշվարկների վրա կարելի է ասել, որ Ուրանը և Նեպտունը կարող են ունենալ քվազիարբանյակներ, սակայն քվազիարբանյակի ուղեծիրը կմնա հաստատուն միայն 10 միլիոն տարվա ընթացքում Յուպիտերի և մոտ 100,000 տարվա ընթացքում Սատուրնի մոտ։ Այս մոլորակների քվազիարբանյակներ մինչ այսօր չեն հայտնաբերվել։

Արհեստական1989 թվականի սկզբում, Սովետական Ֆոբոս 2 ԱՄԿ-ն տեղակայվել էր Մարսի արբանյակ Ֆոբոսի քվազիարբանյակի ուղեծիրում, 100 կմ միջին ուղեծրային շառավղով Ֆոբոսից։ Հաշվարկների համաձայն, սարքը կարող էր մնալ այս ուղեծրում ամիսների ընթացքում, սակայն նրա կառավարման համակարգի խափանման պատճառով նրա հետ կապը կորել է։


== Տես նաև ==
Բնական արբանյակ


== Ծանոթագրություններ ==


== Արտաքին հղումներ ==
Quasi-satellite Information Page Archived 2016-03-15 at the Wayback Machine.
Earth's New Travelling Companion: Quasi-Satellite Discovered
Astronomy.com: A new "moon" for Earth
Discovery of the first quasi-satellite of Venus – University of Turku news release (August 17, 2004)
Ադրբեջանի ճարտարապետության և շինարարության համալսարան

Ադրբեջանի ճարտարապետության և շինարարության համալսարան (ադրբ.՝ Azərbaycan Memarlıq və İnşaat Universiteti), բարձրագույն ուսումնական հաստատություն Բաքվում։ Գործում է Ադրբեջանի Հանրապետության կրթության նախարարության ներքո։
Ստեղծվել է 1951 թվականին՝ Ադրբեջանի Տեխնիկական համալսարանի ճարտարապետաշինարարական և ճարտարագիտաշինական ֆակուլտետների հիմքի վրա։ Մինչև 2000 թվականը՝ Ադրբեջանի Շինարարական ինժեներների համալսարան, 2000 թվականից՝ Ադրբեջանի ճարտարապետության և շինարարության պետական համալսարան։


== Պատմություն ==
1951 թվականին գործել է Ադրբեջանի Պոլիտեխնիկական ինստիտուտի կազմի մեջ։ 1975 թվականին Ադրբեջանի Հանրապետության Նախարարների խորհրդի որոշմամբ ստեղծվել է Ադրբեջանի Շինարարական ինժեներների ինստիտուտ։ Ինստիտուտը համալսարանի կարգավիճակ է ստացել 1992 թվականին։ 2000 թվականի հունիսի 13-ին Ադրբեջանի Հանրապետության Նախագահ Հեյդար Ալիևի հրամանագրով այս համալսարանը վերանվանվել է Ադրբեջանի ճարտարապետության և շինարարության համալսարան։
Ունի ճարտարապետության, քաղաքացիական շինարարության, շինինարարության տեխնոլոգիայի, տրանսպորտային շինարարության, դիզայն, շինարարական իրերի և կառուցվածքների արտադրության, ջրային համակարգերի շինարարության և շահագործումի, տրանսպորտային ուղիների, միջոցների շինարարության, կառավարումի և դրանց շահագործումի և այլ ֆակուլտետներ, ասպիրանտուրա, ատենախոսության պաշտպանության 2 մասնագիտական խորհուրդներ, հեռակա ուսուցման բաժին, գրադարան, հրատարակչություն, 5 կորպուսներ։
Համալսարանը համագործակցում է արտերկրի շուրջ 100 գիտաճյուղական հաստատությունների հետ։ Ադրբեջանի ճարտարապետության և շինարարության համալսարանում սովորում է շուրջ 8,5 հազար ուսանող։


== Ծանոթագրություններ ==
Ցրտադիմացկունություն

Ցրտադիմացկանություն, 0°–ից ցածր ջերմաստիճաններին բույսերի դիմանալու ունակությունը։


== Ընդհանուր մանրամասներ ==
Տարբեր տեսակներին պատկանող բույսերն օժտված են տարբեր աստիճանի ցրտադիմացկանությամբ, որը նրանց ժառանգական հատկությունն է։ Ցրտադիմացկանությունն ավելի լայն հասկացություն է, քան ցրտակայունությունը՝ ցածր դրական ջերմաստիճաններին (+2°, +8 °C) դիմանալու կարողությունը։ Ցրտադիմացկանության զարգացման հիմնական պայմաններն են՝ աճման պրոցեսների դանդաղումը և կոփման երկու փուլերի հաջորդական անցումը։ Միամյա աշնանացան բույսերը կոփման առաջին փուլն անցնում են օդի +6–0 °C ջերմաստիճանի պայմաններում, լույսի առկայությամբ, որի ընթացքում, ֆոտոսինթեզի պրոցեսի հետևանքով, տեղի է ունենում պաշտպանական նյութերի (շաքարների) կուտակումը։ Բազմամյա բույսերի համար, մինչև կոփման փուլերին անցնելը և աճման պրոցեսների դադարելը, անհրաժեշտ է, որ բողբոջներն ու կամբիումն անցնեն հանգստի շրջան։ Նշված բույսերը կոփման առաջին փուլն անցնում են +3°–ից մինչև –2 °C ջերմաստիճանի պայմաններում, որին բնորոշ է շաքարների կուտակումն ի հաշիվ բազմաշաքարների հիդրոլիզի։ Բոլոր բույսերի կոփման առաջին փուլում տեղի են ունենում միջբջջային էական փոփոխություններ, որոնց հետևանքով բջջի պարունակությունը զոլի վիճակից անցնում է գելի (դոնդողացում)։ Պրոտոպլաստի դոնդողացումը բարձրացնում է բույսի դիմադրողականությունը չափավոր ցրտերի և մեխանիկական ձևափոխությունների նկատմամբ։ Բարձր ցրտադիմացկանությունը զարգանում է բույսի կոփման երկրորդ փուլում, որն ընթանում է միայն բացասական ջերմաստիճանների պայմաններում (–3 °C–ից մինչև–15 °C և ավելի ցածր, նայած բույսի տեսակին)։ Այս պրոցեսում բջիջներից ջրի զգալի մասը դուրս է գալիս և սառչում միջբջջային տարածություններում։ Բջջում մնում է դժվար սառչող ջուրը, որը սակայն կրիտիկական ջերմաստիճանների երկարատև ազդեցության դեպքում սառցակալում է, և բջիջը մահանում է։ Կոփումը պաշտպանում է բույսերին ներբջջային սառույցի գոյացումից, բարձրացնում պրոտոպլաստի դիմադրողականությունը բջիջների ջրազրկման և միջբջջային սառույցի մեխանիկական ճնշման համատեղ ազդեցության նկատմամբ։ Առավելագույն ցրտադիմացկությունը ապահովում է այն դեպքում, երբ բույսը զարգացման և կոփման փուլերն անցնում է աստիճանաբար և տվյալ տեսակի համար օպտիմալ պայմաններում։ ժամանակակից գիտությունը բացահայտել է ցրտադիմացկանության գենետիկական, ֆիզիոլոգիական և կենսաքիմիական էությունը, մշակել որոշ միջոցառումներ միամյա և բազմամյա բույսերի ցրտադիմացկությունը բարձրացնելու համար։ Կարևոր նշանակություն ունի նպատակային սելեկցիան, որի միջոցով ստեղծված են տարբեր կուլտուրաների համեմատաբար ցրտադիմացկուն սորտեր։
Սան Կինտի դե Մեդիոնա

Սան Կինտի դե Մեդիոնա (կատ.` Sant Quintí de Mediona ) բնակավայր և մունիցիպալիտետ Իսպանիայում՝ կատալոնական Պալենսիա պրովինցիայի Ալտ Պենեդես շրջանում։ Տարածքը՝ 13.81 կմ2։ Բնակչությունը` 2188 մարդ (2010 թվականի տվյալներով)։ Պրովինցիայի վարչական կենտրոնից հեռավորությունը՝ 60 կմ։
Քաղաքի հովանավոր համարվում է Սուրբ Կինտինը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-07 at the Wayback Machine.
Página web del Ayuntamiento de Sant Quintí de Mediona
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Página de actualidad sobre Sant Quintí de Mediona Archived 2016-03-14 at the Wayback Machine.
Página web del Drac de Sant Quintí de Mediona Archived 2011-02-09 at the Wayback Machine.
[1]
Բրենդային իմիջ


== ԲՐԵՆԴԱՅԻՆ ԻՄԻՋ ==
Բրենդային իմիջի ներկայացումը թիրախային լսարանին միշտ համարվել է մարքեթինգային կարևոր գործունեություն։ Լավ ներկայացված իմիջը պետք է ցույց տա բրենդի տեղը շուկայում և այն առաջ մղի մրցակցության մեջ, քանի որ իմիջի ճիշտ ընտրությունից է կախված բրենդի երկարատև հաջողությունը։ Բրենդի իմիջը միայն այն չէ, ինչ ներկայացվում է սպառողներին, այլ ապրանքանիշին վերաբերող ամբողջ ինֆորմացիայից վերջիններիս ստացած հավաքական կերպարն ու պատկերացումը։ Այդ պատճառով էլ այն կերտելիս անհրաժեշտ է որպես հիմք ընդունել սպառողների պահանջմունքները, ուստի ստեղծվում է ապրանքանիշի հայեցակարգ, որը հաշվի է առնում սպառողների հիմնական պահանջմունքները և ազդում ապրանքանիշի իմիջի ընկալման վրա։ Այդ կարիքները բաժանվում են երեք հիմնական խմբի՝

Ֆունկցիոնալ, որոնք ուղղված են սպառմանը վերաբերող խնդիրների լուծմանը։ Ֆունկցիոնալ հայեցակարգ ունեցող ապրանքանիշը լուծում է արտաքին գործոններով պայմանավորված սպառողական կարիքները։
Սիմվոլիկ, որոնք վերաբերում են ինքնադրսևորմանը, սոցիալական դերերի նույնականացմանը, խմբային պատկանելությանը և այլն։ Սիմվոլիկ հայեցակարգ ունեցող ապրանքանիշը բավարարում է ներքին պահանջմունքները։
Փորձառական, որոնք վերաբերում են էսթետիկական, զգայական հաճույքներին, բազմազանության և ճանաչողական դրդապատճառներին։ Փորձառական հայեցարգ ունեցող ապրանքանիշերը բավարարում են դրդապատճառների առաջացման և բազմազանության ներքին պահանջմունքները։Շատ ապրանքանիշեր կան, որոնք առաջարկում են վերոնշյալ հայեցակարգերի խառնուրդ, սակայն այդ միասնական հայեցակարգի վերահսկումը շատ ավելի բարդ է և պակաս արդյունավետ՝ շուկայում իմիջի հստակ ճանաչելիության պահպանման տեսակետից։ Այդ պատճառով ավելի նպատակահարմար է ընտրել որևէ կոնկրետ իմիջ մի հայեցակարգի շրջանակներում, որը կհամապատասխանի տվյալ շուկայում սահմանված չափանիշերին։ Հայեցակարգի սահմանումը, փաստորեն, շատ կարևոր է ապրանքանիշի իմիջի ստեղծման, տարածման և վերահսկման հարցում։ Ուստի այն անցնում է լուրջ մշակման և վերլուծության որոշակի փուլեր՝ երկարատև նպատակների համար։ Սակայն քանի որ այն կախված է որոշակի գործոններից, մասնավորապես սպառողների պահանջմունքներից և նախապատվություններց, դրանց փոփոխման դեպքում կարող է կորցնել իր արդյունավետությունը։ Նման իրավիճակներում ընկերությունն ունի լուծման երկու տարբերակ՝ ապրանքանիշը հանել շուկայից՝ փոխարենը ներկայացնելով շուկայի պահանջներին համապատասխանող հայեցակարգով նոր ապրանքանիշ կամ էլ՝ փոխել ապրանքանիշի հայեցակարգը։ Հայեցակարգի փոփոխությունը շատ լուրջ և աշխատատար գործընթաց է, քանի որ խնդիր է առաջանում արդեն ճանաչված և ընդունված հայեցակարգը փոխարինել այնպես, որպեսզի նորը հեշտությամբ ընկալվի և դառնա ավելի գրավիչ, պահանջված ու հիշվող։ Ապրանքանիշի փոփոխությունը կարող է ենթադրել լոգոյի կամ անվանման փոփոխությունից մինչև հայեցակարգի ուղղվածության փոխարինում (օրինակ՝ սիմվոլիկի փոխարինումը փորձառականով)։


== Արտաքին հղումներ ==
C. Whan Park, Bernard J. Jaworski, & Deborah J. MacInnis “Strategic Brand Concept-Image Management”
Կրասնի Կուտ (գյուղ, Դրուժկովկայի քաղաքային խորհուրդ)

Անվան այլ կիրառումների համար տե՛ս՝ Կրասնի Կուտ (այլ կիրառումներ)Կրասնի Կուտ (ուկրաիներեն՝ Красний Кут), գյուղ Ուկրաինայի Դոնեցկի մարզի Դրուժկովկայի քաղաքային խորհուրդում։
2001 թվականի տվյալներով Կրասնի Կուտ գյուղում բնակվում էր 71 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շվեդ-նորվեգական պատերազմ

1814 թվականի շվեդ-նորվեգական պատերազմ, կարճատև ռազմական հակամարտություն, որը բռնկվել է Շվեդիայի և Նորվեգիայի թագավորությունների միջև՝ Նապոլեոնյան պատերազմների ընթացքում։
Այն սկսվեց այն բանից հետո, երբ Քիլի հաշտության պայմանագրով Դանիան Շվեդիային զիջեց Նորվեգիայի կառավարումը։


== Նախապատմություն ==
Դանիան, և վերջինիս տարածք հանդիսացող Նորվեգիան, Նապոլեոնյան պատերազմների ընթացքում համարվում էր Ֆրանսիայի գլխավոր դաշնակիցներից մեկը։ Այն բանից հետո, երբ Նապոլեոն Բոնապարտը պարտություն կրեց Ռուսաստանից և իր դաշնակիցներից, 1812 թվականին Դանիա-Նորվեգական ունիան առաջարկ ստացավ ընդդիմանալու Ֆրանսիային։
Առաջարկն առավել նման էր պարտադրանքի, որի համաձայն Դանիան պետք է Նորվեգիան հանձներ Շվեդիային՝ փոխարենը ստանալով Հյուսիսային Գերմանիան։ Դանիայի թագավորը մերժեց Ռուսաստանի կայսեր ներկայացրած պահանջը և 1813 թվականին նոր հակառուսական դաշինք կնքեց Ֆրանսիական կայսրության հետ։
1813 թվականի նոյեմբերին Լայպցիգի ճակատամարտում Նապոլեոնի պարտությունից հետո Շվեդիան պատերազմ սկսեց Դանիայի դեմ։ Դանիացիները պարտություն կրեցին և 1814 թվականին Դանիան ստիպված եղավ Նորվեգիան զիջել Շվեդիային։ Երկու երկրների միջև կնքվեց Քիլի հաշտության պայմանագիրը։ Պայմանագրի դրույթներից դժգոհ Նորվեգիան հռչակեց իր անկախությունը Դանիայից։ Նորվեգիայի գահաժառանգ Քրիստիան Ֆրեդերիկը իրեն հռչակեց թագավոր։ Հռչակվեց Նորվեգիայի սահմանադրությունը։


== Պատերազմական գործողություններ ==
1814 թվականի ամռանը Շվեդիայի թագավոր Կառլ Յոհանը իր բանակով ռազմաճակատից վերադարձավ Շվեդիա և նախապատրաստվեց դեպի Նորվեգիա նոր արշավանքի։ Դաշնակիցների՝ Ռուսաստանի, Անգլիայի, Ավստրիայի և Պրուսիայի միջնորդությունները անհաջող էին։ Շվեդիան պահանջում էր Արևելյան Նորվեգիայի ամրոցները։
Նորվեգիայի և Շվեդիայի միջև ռազմական գործողությունները սկսվել են 1814 թվականի հուլիսին։ Նորվեգական բանակը շատ ավելի փոքր է, քան շվեդներինը։ Նորվեգական բանակը նաև ավելի վատ է զինված։ Բացի այդ, շվեդները ունեին պատերազմելու մեծ փորձ, ինչպես նաև տաղանդավոր հրամանատար։
Հուլիսի 30-ին շվեդական բանակը ներխուժել է Նորվեգիայի տարածք և օգոստոսի 4-ին գրավել Ֆրեդրիկստենի բերդը։ Նորվեգական բանակը թողեց երկրի հյուսիսը և հեռացավ։
Շուտով շվեդական ռազմածովային նավատորմը շրջափակեց նորվեգական սակավաթիվ ռազմական նավերին և գրավեց Նարվիկ քաղաքը։ Քրիստիան Ֆրեդերիկը քաջ գիտակցում էր, որ դիմադրությունն անիմաստ է։ Շուտով նա զիջեց ամբողջ Նորվեգիան շվեդներին։
Նորվեգիան դարձավ Շվեդական կայսրության մի մաս։


== Տե՛ս նաև ==
Դանիա-Նորվեգական ունիա
Նորվեգիայի պատմություն
Շվեդ-նորվեգական միություն (1814-1905)


== Գրականություն ==
Павлова Л. Я. Шведско-датско-норвежский конфликт 1814 года и Россия (дипломатическая миссия М. Ф. Орлова) // Новая и новейшая история, № 1. — 1971.
Alin O. Bidrag till Mosskonventionens historia // Historisk Tidskrift. — Stockholm. 1897.
Skeje J. Norges forsvars historie. — Oslo, 1953.
Լիմանսկի (Սեմիկարակորսկի շրջան)

Լիմանսկի (ռուս.՝ Лиманский), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Զոլոտարևսկի գյուղական համայնքի կազմի մեջ։
Սովերցենե

Սովերցենե  (իտալերեն՝ Soverzene), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 420 մարդ (2008), բնակչության խտություն՝ 29 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 32010։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0437 998118


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նամըք Քեմալ

Նամըք Քեմալը (թուրքերեն՝ Namık Kemal, դեկտեմբերի 21, 1840(1840-12-21), Թեքիրդաղ, Օսմանյան կայսրություն - դեկտեմբերի 2, 1888(1888-12-02), Խիոս, Archipelago Vilayet, Օսմանյան կայսրություն), թուրք բանաստեղծ, գրող, լրագրող և դրամատուրգ է։ Թանզիմաթի ստեղծողներից մեկն է։ Նոր օսմաններ կազմակերպության ստեղծողներից և ղեկավարներից մեկն է։ Նամիկ Քեմալը հայտնի է որպես թուրքական նոր գրականության առաջին դեմքը։ Գրել է մոնոգրաֆիաներ Սալահ ադ Դինի, Մուհամմեդ II-ի և Սելիմ I-ի մասին։


== Ծանոթագրություններ ==
Գունդելֆինգեն (Բրայսգաու)

Գունդելֆինգեն (գերմ.՝ Gundelfingen), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 11640 մարդ (ըստ 2010 թվականի դեկտեմբերի 31-ի)։ Տարածքը կազմում է 14.28 կմ²։ Պաշտոնական կոդ՝ 08 3 15 047։ 
Քաղաքն բաժանված է 2 քաղաքյին համայնքների։


== Ժողովրդագրություն ==


== Ծանոթագրություններ ==


== Արտաքին հղումներ ==
պաշտոնական կայք
Սենտ Աման դը Բուաքս

Սենտ Աման դը Բուաքս (ֆր.՝ Saint-Amant-de-Boixe), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1325 մարդ, բնակչության խտությունը` 59.18 մարդ/կմ²։ Բնակավայրը զբաղեցնում է 22.39 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 17 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 852 աշխատունակ (15-64 տարեկան) բնակիչ, որոնցից ակտիվ էին 623-ը, իսկ ոչ ակտիվները` 229։ Ակտիվության ցուցանիշը կազմում է 73,1 %։ 623 աշխատունակ մարդկանցից աշխատել է 566 անձ (304 տղամարդ և 262 կին)։ Գործազուրկ են եղել 57 անձ (17 տղամարդ և 40 կին)։ 229 անաշխատունակներից 68-ը եղել են աշակերտներ կամ ուսանողներ, 96-ը` թոշակառուներ, իսկ 65-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվրատեսիլ 1980 երգի մրցույթ

«Եվրատեսիլ 1980 երգի մրցույթը» դարձել է Եվրատեսիլի 25-րդ մրցույթը և տեղի է ունեցել 1980 թվականի ապրիլի 19-ին Նիդեռլանդների քաղաք Հաագայի Congresgebouw-ում։ Մրցույթի ազգային հեռարձակող կազմակերպությունը եղել է Nederlandse Omroep Stichting (NOS)։


== Հղումներ ==
Եվրատեսիլի պաշտոնական կայք
Պորտոմաջորե

Պորտոմաջորե (իտալերեն՝ Portomaggiore), Քաղաք Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 12 158 մարդ։ Բնակչության խտությունը՝ 94 մարդ/կմ²։ Զբաղեցնում է 126 կմ² տարածք։ Փոստային ինդեքս՝ 44015։ Հեռախոսային կոդը՝ 0532։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գուս-Խրուստալնի շրջան

Գուս-Խրուստալնի շրջան (ռուս.՝ Гусь-Хрустальный район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Գուս-Խռուստալնիյ։


== Աշխարհագրություն ==
Շրջանի տարածքի մակերեսը կազմում է 4370 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 44883 մարդ։ Բնակչության խտությունը կազմում էր 10,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նովիե Տատիշլի

Նովիե Տատիշլի (ռուս.՝ Новые Татышлы, բաշկիրերեն՝ Яңы Тәтешле), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 534 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշխան Ղարիբյան Կրտսեր

Իշխան Վահիկի Ղարիբյան (հունվարի 3, 1983(1983-01-03), Երևան, Հայկական ԽՍՀ, ԽՍՀՄ), Պատանի հանդիսատեսի թատրոնի դերասան, բեմադրիչ, Կապանի Ալ. Շիրվանզադեի անվան դրամատիկական թատրոնի գեղարվեստական ղեկավար։
Դերասան Իշխան Ղարիբյանի թոռն է։


== Կենսագրություն ==
Իշխան Ղարիբյանը ծնվել է 1983 թվականին՝ Երևանում։ 2003 թվականին ավարտել է Երևանի թատրոնի և կինոյի պետական ինստիտուտի դերասանական ֆակուլտետը՝ Հակոբ Ղազանչյանի արվեստանոցը։ Որպես դերասան 1999 թվականից աշխատել է Երևանի Պատանի հանդիսատեսի պետական թատրոնում։ 2013 և 2014 թվականներին  արժանացել է Հայաստանի թատերական գործիչների միության «Արտավազդ» մրցանակի։ 2020 թվականին նշանակվել է Կապանի Ալեքսանդր Շիրվանզադեի անվան դրամատիկական թատրոնի գեղարվեստական ղեկավար։
Ամուսնացած է Կ. Ստանիսլավսկու անվան ռուսական պետական դրամատիկական թատրոնի դերասանուհի  Թեհմինե Խաչատրյանի հետ։


== Դերեր ==
Ռիչարդ Կալինոսկու «Հրեշը լուսնի վրա» (Արամ Թումասյան)
Բեռնարդ Շոուի «Էլիզա» (Հենրի Հիգենս)
Ալեքսանդր Վամպիլովի «Ավագ որդի» (Սիլվա)
Վիլյամ Շեքսպիրի «Համլետ» (Գիլդենշտերն)
Սինիշա Կովաչևիչի «Վիրուս» (Ալեքսանդր)
Ադրիանա Սևան-Նիքոլսի «Գիշեր Երզնկայի վրա» (Արտավազդ Օղիդանյան)


== Բեմադրություններ ==
Աստրիդ Լինդգրենի «Մանչուկն ու Կառլսոնը»
Ալեքսեյ Տոլստոյի «Ոսկե բանալի»
Յրոսլավ Ստելմախի «Քաղցած է, կատաղած և շատ վտանգավոր»


== Ծանոթագրություններ ==


== Արտաքին հղումներ ==
ԻՇԽԱՆ ՂԱՐԻԲՅԱՆ
Ֆընդըք (ամրոց)

Ֆընդըք, Ֆընտըգ, Ֆնտըգ, Ֆնտըք, ամրոց Թուրքիայում, Կորդվաց աշխարհի Գզիրայի գավառակում, Ֆընդըք շրջանում, Գզիրսւ (Ջեզիրե) քաղաքից հյուսիս։ Հավանաբար ռուսական 10-վերստանոց քարտեզում՝ Ջեգիբե քաղաքից 25 կճ հյուսիս նշանակված Կունդուխ քաղաքն է։ Հիշատակում են Ղ. Ալիշանը («Տեղագիր Հայոց մեծաց», էջ 55) և Ն. Ճիվանեանը («Առ ճեռն բառարան պատմական, աշխարհագրական եւ դիցաբանական յատակ անուանց. հայկական յատուկ անուանք», Կ. Պոլիս, 1879 թ)։


== Ծանոթագրություններ ==
Ազաս (Կարաջանի վտակ)

Անվան այլ կիրառումների համար տե՛ս՝ Ազաս (այլ կիրառումներ)Ազաս  (ռուս.՝ Азас ), գետ Ռուսաստանում, հոսում է Կեմերովսկի շրջանում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոմիտաս Սաֆարյան

Կոմիտաս Խաչիկի Սաֆարյան (Փետրվարի 25, 1960, Ներքին Բազմաբերդ, Թալինի շրջան, Արագածոտնի մարզ), ՀՀ ռազմական բժիշկ, գնդապետ։


== Կենսագրություն ==
Կոմիտաս Սաֆարյանը ծնվել է 1960 թվականի փետրվարի 25–ին Թալինի շրջանի, գ․ Ներքին Բազմաբերդում։ Նախնիները Սասունից գաղթածներ  են։ ԱԺ Պատգամավոր, գրող Խաչիկ Սաֆարյանի ավագ որդին է։ 1985-1994 թթ. աշխատել է տարբեր հիվանդանոցներում, 1994 թ.-ից ՀՀ բանակում


=== Կրթություն ===
1977 - 1985 Մխիթար Հերացու անվան պետական բժշկական ինստիտուտ


== Աշխատանքային գործունեություն ==
1985-1986 Արտենի տեղամասային հիվանդանոցում, թերապևտիկ բաժանմունքի վարիչ
1986 -1988 ԽՍՀՄ ԶՈՒ Գնդի բուժկետի պետ (ք․ Վոլոգդա)
1988 -1989 Կարմրաշենի ամբուլատորիայի վարիչ
1989 -1994 Թալինի շրջանային հիվանդանոցում, թերապևտիկ բաժանմունքի վարիչ


=== ՀՀ ՊՆ-ում ծառայությունը ===
1994 -1998 Կենտրոնական զինվորական հոսպիտալի Թերապևտիկ բաժանմունքի պետ
1996 -1998 ՀՀ Կառավարության կողմից ՀՀ Սոցիալական ապահովության նախարարության ԲՍՓՀ-ի աշխատանքները ստուգող, ժամանակավոր  միջգերատեսչական հանձնաժողովի կազմում փորձագետ
1998 - 2001 ՀՀ ՊՆ - վերստուգիչ - վերահսկիչ վարչություն Ավագ սպա
2001 - 2008 ՀՀ ՊՆ - Կենտրոնական ռազմաբժշկական հանձնաժողովի Նախագահի տեղակալ
2008 - 2010 ՀՀ ՊՆ - Նյութատենիկական ապահովման դեպարտամենտի ԹԱՎ Բաժնի պետ
2010 - 2016 ՀՀ ՊՆ - Նյութատենիկական ապահովման դեպարտամենտի ԹԱՎ Վարչության պետի տեղակալ


== Արցախյան հերոսամարտ ==
1990–1994 թվականներին կամավոր մասնակցել է ԼՂՀ պաշտպանությանը։ Մեկնել է (Ստեփանակերտ, Շահումյան ևն) բուժօգնություն է ցույց տվել վիրավոր և հիվանդ ազատամարտիկներին, կազմակերպել վիրավորների տարհանումը։


== Պարգևներ ==
ՀՀ ՊՆ «Մարշալ Բաղրամյան» մեդալ
ՀՀ ՊՆ «Անդրանիկ Օզանյան» մեդալ
ՀՀ ՊՆ «Վազգեն Սարգսյան» մեդալ
ՀՀ ՊՆ «Գարեգին Նժդեհ» մեդալ
ՀՀ ՊՆ «Դրաստամատ Կանայան» մեդալ
«ՀՀ ԶՈՒ 20 տարի» մեդալ
ՀՀ ՊՆ «Անբասիր ծառայության» 1-ին աստիճանի մեդալ
ՀՀ ՊՆ «Անբասիր ծառայության» 2-րդ աստիճանի մեդալ
ՀՀ ՊՆ «Անբասիր ծառայության» 3-րդ աստիճանի մեդալ
ՀՀ ՊՆ «Անբասիր ծառայության» 4-րդ աստիճանի մեդալ
ԼՂՀ «Մայրական երախտագիտություն» մեդալ
ԵԿՄ «Կոտայք գումարտակի» հուշամեդալ
«ԽՍՀՄ Զինված ուժերի կազմավորման 70-ամյակի» մեդալ


== Ծանոթություն ==
Չևել

Չևել (ուկրաիներեն՝ Чевель), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1887 թվականին։
2001 թվականի տվյալներով Չևել գյուղում բնակվում էր 723 մարդ։ Բնակավայրը զբաղեցնում է 2459 կմ² տարածք։ Բնակչության խտությունը կազմում էր 294,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերիշևսկի շրջան

Սերիշևսկի շրջան (ռուս.՝ Серышевский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1935 թվականին։ Վարչական կենտրոնը՝ Սերիշևո։


== Աշխարհագրություն ==
Շրջանի տարածքի մակերեսը կազմում է 3800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27900 մարդ։ Բնակչության խտությունը կազմում էր 7,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բալցան

Բալցան (մալթ.՝ Ħal Balzan), գյուղ Մալթայի Հանրապետությունում՝ Մալթա կղզու կենտրոնական շրջանում։ «Երեք գյուղ»  անվանումը կրող համայնքի կազմի նեջ ներառված բնակավայրերից մեկը (մնացած երկուսը Ատտարդն ու Լիյան են)։ Սկզբնական շրջանում եղել է մի քանի ագարակատներից բաղկացած փոքրիկ բնակավայր, ժամանակի ընթացքում ընդարձակվել է և 17-րդ դարում ձեռք բերել եկեղեցական առանձին ծխի կարգավիճակ։ 2019 թվականի տվյալներով Բալցանի բնակչության թվաքանակը եղել է 4.768:


== Տեսարժան վայրեր ==
Պալացցո Բոսիո [1]
Վիլլա Մակեդոնիա [2]
Սան Անար եկեղեցի [3]
Վինյակուր Aqueduct
Ավետման եկեղեցի (Pjazza Bertu Fenech / Triq il-Kbira)
«Բարի հովվի» վանք (Triq l-Idmejda)
Մարիս քոլեջի հուշասյուն (Triq il-Kbira)
Սուրբ Ֆրանսիսի վանք (Triq San Frangisk)
«Երեք եկեղեցի» (Triq it-Tliet Knejjes)
Մալթայի հոսպիսյան շարժում (Vjal il-Buon Pastur)
Ֆրա Ջուզեպե Զամիտի ամառային կեցավայր


== Անվանի անձինք ==
Պատվելի մոնսինյոր Ջոն (Գվան) Դիմեշ ( 1922-2009) 
Գաբրիել Կարուանա - նկարիչ ( 1929-2018)
Բեռնարդո Մենդուկա Պիսկոպո Մակեդոնիա (1891-1971)
Ջուզեպե Ֆրենդո
Միքել Սցիկլունա - պրոֆեսիոնալ ըմբշամարտիկ  (1929 թ. հուլիսի 29 – 2010 թ. մարտի 20)


== Կլիմա ==
Բալցանն ուի մերձարևադարձային միջերկրածովյան կլիմա  (Köppen climate classification-ի դասակարգմամբ՝ Csa)՝ չափազանց մեղմ ձմեռներով և շոգ ամառներով։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
History and info Archived 2016-04-17 at the Wayback Machine.


== Արտաքին հղումներ ==
Ħal Balzan Local Council
Balzan Football Club website
Ազատություն կամ մահ

Ազատություն կամ մահ, քաղաքական նշանաբան։


== Քաղաքականության մեջ ==


=== Ռուսական կայսրություն ===
«Ազատություն կամ մահ», 1879 թվականին «Զեմլյա ի վոլյա» ընկերության քայքայումից հետո Լև Տիխոմիրովի կողմից կազմակերպված ահաբեկչական խումբ, որի անդամների մի մասը դարձել են Ազգային կամք կուսակցության անդամ։


=== ԱՄՆ ===
«Տվեք ինձ կամ ազատություն, կամ մահ», Պատրիկ Գենրիի հայտնի արտահայտությունը, որն արտասանել է ամերիկյան անկախության պատերազմի սկզբին (1770-ական թվականներ)։
«Ապրիր ազատ, կամ մահացիր», Նյու Հեմփշիր նահանգի կարգախոսը։


=== Հունաստան ===
Ελευθερία ή θάνατος (Էլեֆտերիյա և թանատոս), Հունաստանի ազգային կարգախոսը, որն առաջացել է Օսմանյան Կայսրության դեմ մղվող հունական պատերազմի ժամանակ (1820-1830-ական թվականներ)։


=== Բուլղարիա ===
Ազատություն կամ մահ, բուլղարական կարգախոս, որը օգտագործվում էր բուլղարական հեղափոխական դրոշների վրա, 1876 թվականի օսմանների դեմ ապրիլյան ապստամբությունից առաջ և հետո։


=== Մակեդոնիայի Հանրապետություն ===
«Ազատություն կամ մահ» (Слобода или смрт),  20-րդ դարի սկզբին Ներքին մակեդոնական հեղափոխական կազմակերպության հեղափոխականների կարգախոսը։


=== Բրազիլիա ===
«Ազատություն կամ մահ» (Independência ou Morte), Բրազիլիայի ազատության համար պայքարողների կարգախոսը (1821-1824-ական թվականներ).


=== Ռումինիա ===
«Ազատություն կամ մահ» («Viaţă-n libertate ori moarte!»), «Վեր կաց, ռումին» (Ռումինիայի հիմնը) երգի արտահայտություններից մեկն է, ռումինական տարածքների միավորման համար ընթացող շարժման ժամանակ 18-19-րդ դարեր։


=== Իչկերիայի Չեչենական Հանրապետություն ===
«Ազատություն կամ մահ» (չեչեներեն՝ «Маршо я Iожалла!»), Իչկերիայի Չեչենական Հանրապետության ազգային կարգախոսը։


=== Ուկրաինա ===
«Ազատություն կամ մահ» («Воля або смерть») , քաղաքացիական պատերազմի անիշխանականների կարգախոսը։
«Ազատություն կամ մահ» («Воля або смерть») կազակների կարգախոսը Ռեչ Պոսպոլիտի դեմ ապստամբության ժամանակ։


=== Ուրուգվայ ===
«Ազատություն կամ մահ» («Libertad o muerte»), Ուրուգվայի ազգային նշանաբանը։


=== Հայաստան ===
«Ազատություն կամ մահ», հայ Հեղափոխական Դաշնակցության ֆիդայիների կարգախոսը։


=== Նիկարագուա ===
«Ազատություն կամ մահ» ազգային փրկության Զինված ուժեր՝ Ազգային բանակ հակասանդինյան ընդհատակյա կազմակերպության նշանաբանը։


== Մշակույթում ==


=== Երաժշտության մեջ ===
«Ազատություն կամ մահ» (ալբոմ), Մոնգոլ Շուդան խմբի ալբոմը (2002 թվական)։
«Ազատություն կամ մահ», Կոռոզիա խմբի երգը


=== Գեղանկարչության մեջ ===
«Ազատություն կամ մահ» (Independência ou Morte),  բրազիլացի նկարիչ Պեդրու Ամերիկուի կտավը։


== Ծանոթագրություններ ==
Ռոկա դ'Արչե

Ռոկա դ'Արչե (իտալերեն՝ Rocca d'Arce), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 3091 մարդ (2008), բնակչության խտությունը՝ 84 մարդ/կմ²։ Տարածքը կազմում է 12 կմ²։ Փոստային ինդեքս՝ 3030։ Հեռախոսային կոդ՝ 0776։
Բնակավայրի հովանավորն սուրբն է Սան Բեռնարդոն։


== Ժողովրդագրություն ==


== Համայնքի վարչակազմը ==
Հեռախոսահամար։ 0776 536263
Էլեկտրոնային փոստ։ չունի
Պաշտոնական կայք։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.